Twee vas vir diefstal in Darling | Maroela Media
Twee vas vir diefstal in Darling
Die polisielede wat die boewe vasgetrek het. Foto: ANA
Die polisie in Darling in die Wes-Kaap het twee verdagtes in hegtenis geneem wat glo selfoonnetwerkbatterye ter waarde van R80 000 gesteel het.
Kapt. FC van Wyk, 'n polisiewoordvoerder, het gesê 'n sekuriteitsbeampte van Vodacom het omstreeks 01:30 'n SMS ontvang ná 'n alarm op 'n plaas in die Darling-distrik op die R27 afgegaan het.
"Die sekuriteitsbeampte het ook 'n video op sy selfoon ontvang wat wys hoe die verdagtes by die stoorplek inbreek waar die batterye gehou word. Hy het daarna die polisie in Darling in kennis gestel en die Atlantis-polisie is ook ontbied," het van Wyk gesê.
Van Wyk het gesê die sekuriteitsbeampte en die polisie het daarin geslaag om twee verdagtes vas te trek. Drie ander verdagtes het te voet gevlug. Die polisie het ook 23 Vodacom en MTN-batterye teruggekry. Die batterye weeg 65kg elk.
"'n Mosambieker en 'n Zimbabwiër, wat albei 29 jaar oud is, is in hegtenis geneem en sal binnekort in die landdroshof in Malmesbury verskyn op aanklag van inbraak en diefstal," het van Wyk gesê.
Darling SAPD Wes-Kaap
AbaThembu-volk leierloos ná koning by tronk aanmeld
Drie dood in Inanda-skietvoorval
Uitdrukking: Iemand het haasvleis geëet
Kaptein Morgan bêre sy beenskutte
Transformasie se resultaat kommerwekkend
Dis mos omdat hulle in en uit ons land kan kom en gaan soos wat hulle wil.
Jip, Annette, maar ons eie land se knape is darem nie vêr agter nie.
Die Engelse spreekwoord sê: "A fish rots from its head!'
Die mense volg die voorbeeld van ons president. Ek dink hulle het die gebod oor diefstal verander deur by te voeg: "Jy mag nie gevang word nie."
Dankie mag diè manne en vroue in blou 'n beskermde Hand oor hul voel tydens die swaar en gevaarlik. Sterkte wees getrou aan die waarheid.
En die twee voor weerskante op die foto met 'mombakkies'? Ek sien dat beide se hande (toevallig) agter hul rûe is?
Dit lyk my die Wes-Kaapse polisie is 'n bietjie wakker – dalk kan hulle die res van ons land se polisie oplei!!!